
Sutarties 1 priedas

****

**HABITOSKOPINIŲ DUOMENŲ REGISTRO PROGRAMINĖS ĮRANGOS MODERNIZAVIMO PASLAUGŲ PIRKIMAS**

**HDR IR JO INTEGRACINIŲ SĄSAJŲ TOBULINIMO**

**TECHNINĖ SPECIFIKACIJA**

1. **BENDRA INFORMACIJA**
2. **Dokumento paskirtis**


Dokumentas parengtas siekiant aprašyti ir apibrėžti principus bei reikalavimus projekte „HDR modernizavimas, panaudojant pažangias asmens veido atpažinimo ir asmens paieškos pagal atpažinimo žymes technologijas“ (toliau – Projektas) numatomam Habitoskopinių duomenų registro (toliau – HDR) programinės įrangos ir HDR integracinių sąsajų tobulinimui.

1. **Naudojamos sąvokos ir sutrumpinimai**

***1 lentelė. Sąvokos, trumpiniai ir jų paaiškinimai.***

|  |  |
| --- | --- |
| **Sąvoka / Santrumpa** | **Paaiškinimas** |
| Projektas | Projektas „HDR modernizavimas, panaudojant pažangias asmens veido atpažinimo ir asmens paieškos pagal atpažinimo žymes technologijas“, finansuojamas Nacionalinės Vidaus saugumo fondo 2014-2020 metų programos lėšomis |
| IRD, Informatikos ir ryšių departamentas | Informatikos ir ryšių departamentas prie Lietuvos Respublikos vidaus reikalų ministerijos |
| ADMIN III | VRIS centrinio duomenų banko naudotojų administravimo sistema |
| ANR | Administracinių nusižengimų registras |
| AUDIT III | VRIS naudotojų veiksmų auditavimo sistema |
| HDR | Habitoskopinių duomenų registras |
| BK | Lietuvos Respublikos baudžiamasis kodeksas |
| DB | Duomenų bazė |
| DDR | Daktiloskopinių duomenų registras |
| DNR | DNR duomenų registras |
| Habitoskopiniai duomenys | Žmogaus išorės požymių duomenys: bendrieji (lytis, amžius), demografiniai (rasė, tipas), anatominiai (kūno, veido, galvos ir jų dalių sandara, ūgis, kūno sudėjimas, veido bruožai), funkciniai arba dinaminiai (laikysena, eisena, gestikuliacija, mimika, elgsenos manieros), ypatingos žymės (anatominės ir funkcinės anomalijos, reti, pastovūs, ryškūs požymiai (veido asimetrija, tatuiruotės, kupra, raišumas, mikčiojimas, randai)), apranga (rūbai, avalynė, akiniai), gauti asmenis fotografuojant, matuojant bei aprašant jų išorę |
| HDR ataskaitų PĮ | Speciali programinė įranga, skirta HDR ataskaitų kūrimui generavimui, peržiūrai ir spausdinimui, HDR duomenų (taip pat ir archyvo duomenų) analizei |
| IAŽR | Ieškomų asmenų, neatpažintų lavonų ir nežinomų bejėgių asmenų žinybinis registras |
| IBPS | Integruota baudžiamojo proceso informacinė sistema |
| ĮKNR | Įtariamųjų, kaltinamųjų ir nuteistųjų registras |
| IS | Informacinė sistema |
| KADIS, PRISONIS | Kalėjimų departamento informacinė sistema KADIS |
| Kalėjimų departamentas | Kalėjimų departamentas prie Lietuvos Respublikos teisingumo ministerijos |
| Laisvės atėmimo vietos | Kalėjimų departamentui prie Lietuvos Respublikos teisingumo ministerijos pavaldžios įstaigos |
| LRAR | Lietuvos Respublikos adresų registras |
| LRGR | Lietuvos Respublikos gyventojų registras |
| NVŽR | Nusikalstamų veikų žinybinis registras |
| PASPR | Policijos registruojamų įvykių registro modulis policijos areštinėse ir sulaikymo patalpose laikomiems asmenims registruoti – elektroninis registras, skirtas policijos areštinių ir operatyvaus valdymo padalinių pareigūnams policijos areštinėse ir sulaikymo patalpose laikomiems asmenims registruoti. |
| Perkančioji organizacija | Informatikos ir ryšių departamentas prie Lietuvos Respublikos vidaus reikalų ministerijos |
| Policijos departamentas | Policijos departamentas prie Lietuvos Respublikos vidaus reikalų ministerijos |
| PĮ | Programinė įranga |
| PPPTR | Prevencinių poveikio priemonių taikymo registras |
| PRĮR | Policijos registruojamų įvykių registras |
| SIS | Šengeno informacinė sistema |
| Susiję registrai ir sistemos | IAŽR, PPPTR, PRĮR, KADIS, DNR, DDR, ĮKNR, NVŽR, LRGR, UR, LRAR, IBPS, ANR |
| Šengeno konvencija | 1990 m. birželio 19 d. Konvencija dėl Šengeno susitarimo, 1985 m. birželio 14 d. sudaryto tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių, dėl laipsniško bendrų sienų kontrolės panaikinimo (OL 2004 m. specialusis leidimas, 19 skyrius, 2 tomas, p. 9) su paskutiniais pakeitimais, padarytais 2005 m. liepos 6 d. Europos Parlamento ir Tarybos reglamente (EB) Nr. 1160/2005 (OL 2005 L 191, p. 18) |
| UR | Užsieniečių registras |
| VRIS | Vidaus reikalų informacinė sistema |
| VRIS KP, Klasifikatorių sistema | VRIS Klasifikatorių posistemė |
| VRIS CDB | VRIS centrinis duomenų bankas |

1. **Pirkimo objektą sudaro:**
   1. Habitoskopinių duomenų registro (toliau – HDR) ir jo integracinių sąsajų tobulinimo paslaugos pagal šios Techninės specifikacijos III skyriuje 8.2-8.11 nurodytus reikalavimus (toliau – programinės įrangos tobulinimo paslaugos);
   2. iki 370 val. papildomų HDR ir jo integracinių sąsajų tobulinimo paslaugų užsakytiems pakeitimams ir patobulinimams atlikti pagal šios Techninės specifikacijos III skyriuje 8.17 nurodytus reikalavimus (toliau – papildomos programinės įrangos tobulinimo paslaugos). Perkančioji organizacija neįsipareigoja įsigyti iš tiekėjo visų papildomos programinės įrangos tobulinimo paslaugų. Perkančioji organizacija papildomas programinės įrangos tobulinimo paslaugas įsigys pagal poreikį;
   3. garantinės priežiūros paslaugos sukurtai programinei įrangai ir atliktoms papildomoms programinės įrangos tobulinimo paslaugoms.
2. **Bendra informacija apie Projektą**
   1. Informatikos ir ryšių departamentas prie Lietuvos Respublikos vidaus reikalų ministerijos (toliau – IRD) įgyvendina projektą „HDR modernizavimas, panaudojant pažangias asmens veido atpažinimo ir asmens paieškos pagal atpažinimo žymes technologijas“ (toliau – Projektas), finansuojamą Nacionalinės vidaus saugumo fondo 2014-2020 metų programos lėšomis.
   2. Projekto tikslas – modernizuoti HDR panaudojant pažangias asmens veido atpažinimo ir asmens paieškos pagal atpažinimo žymes technologijas.
   3. HDR kaupiami teistų asmenų, Lietuvos Respublikoje atlikusių teismo nuosprendžiu paskirtą arešto ar terminuoto laisvės atėmimo bausmę, laikinai sulaikytų asmenų, įtariamų padarius nusikalstamą veiką, ieškomų asmenų, rastų neatpažintų lavonų ar nežinomų bejėgių asmenų, ir kitų kategorijų asmenų atpažinimo žymių duomenys. Šie duomenys naudojami ikiteisminio tyrimo įstaigų, pasienio apsaugos, muitinės, prokuratūros ir kitų teisėsaugos institucijų, siekiant užtikrinti nusikalstamų veikų prevenciją ir kovą su tarpvalstybiniu, sunkiu ir organizuotu nusikalstamumu, įskaitant terorizmą, prekyba narkotikais, prekyba žmonėmis ir ginklais, seksualiniu vaikų išnaudojimu, nustatyti ir išardyti nusikaltėlių tinklus. Siekiant minėtoms institucijoms sudaryti sąlygas įgyvendinti aukščiau minėtus jų užsibrėžtus ir teisės aktų reglamentuotus tikslus ir uždavinius – naudojant HDR priemones patogiai, greitai ir tiksliai nustatyti asmenų, įtariamų padarius nusikalstamą veiką, ar užsieniečių, neteisėtai kirtusių valstybės sieną, taip pat neatpažintų lavonų ir nežinomų bejėgių asmenų, ar kitų kategorijų identifikuojamų asmenų tapatybę, numatoma įgyvendinti projektą ir modernizuoti HDR:
      1. patobulinti HDR naudojamą asmens veido atpažinimo algoritmą (atpažinimas atliekamas pagal HDR kaupiamas nuotraukas);
      2. patobulinti HDR naudojamą asmens paieškos pagal atpažinimo žymes funkcionalumą – pagal nurodytas asmens atpažinimo žymes kuo greičiau ir tiksliau rasti atpažinimo žymių atitikmenis HDR ir identifikuoti asmenį;
      3. patobulinti HDR integracines sąsajas su susijusiais registrais (HDR integracines sąsajas su Kalėjimų departamento informacine sistema (KADIS) (toliau – KADIS) bei Vidaus reikalų informacinės sistemos (toliau – VRIS) registrais ir informacinėmis sistemomis) per kurias į HDR gaunami duomenys – siekiant pagerinti į HDR gaunamų duomenų kokybę ir išsamumą bei užtikrinti duomenų gavimą realiu laiku.
      4. parengti Habistoskopinių duomenų rinkimo ir aprašymo metodiką, iliustruotą žmogaus išorės požymiais, siekiant, kad HDR tvarkytojai į HDR įrašytų kuo tikslesnius asmens atpažinimo žymių duomenis.
   4. Projektas bus įgyvendinamas IRD adresu: Šventaragio g. 2, Vilnius.
3. **Problematika**
   1. Šiuo metu HDR neatitinka ikiteisminio tyrimo įstaigų, pasienio apsaugos, muitinės, prokuratūros ir kitų teisėsaugos institucijų poreikių, siekiant užtikrinti nusikalstamų veikų prevenciją ir kovą su tarpvalstybiniu, sunkiu ir organizuotu nusikalstamumu, įskaitant terorizmą, prekybą narkotikais, prekybą žmonėmis ir ginklais, seksualinį vaikų išnaudojimą, nustatyti ir išardyti nusikaltėlių tinklus. HDR naudojamas asmens veido atpažinimo algoritmas veikia netiksliai, nesklandžiai, jo funkcionalumas netenkina teisėsaugos institucijų poreikių. HDR automatinis duomenų gavimas iš KADIS ir kitų susijusių informacinių sistemų ir registrų yra nesklandus.
4. **Teisės aktų sąrašas**
   1. Vykdydamas sutartį tiekėjas turi vadovautis žemiau išvardintais ir kitais, į šį sąrašą neįtrauktais, teisės aktais, reglamentuojančiais Projekto įgyvendinimą:
      1. Lietuvos Respublikos baudžiamasis kodeksas;
      2. Lietuvos Respublikos baudžiamojo proceso kodeksas;
      3. Lietuvos Respublikos administracinių nusižengimų kodeksas;
      4. Lietuvos Respublikos bausmių vykdymo kodeksas;
      5. Lietuvos Respublikos valstybės informacinių išteklių valdymo įstatymas;
      6. Lietuvos Respublikos asmens duomenų teisinės apsaugos įstatymas;
      7. Lietuvos Respublikos asmens duomenų, tvarkomų vykdant policijos ir teisminį bendradarbiavimą baudžiamosiose bylose, teisinės apsaugos įstatymas;
      8. Lietuvos Respublikos policijos įstatymas;
      9. Lietuvos Respublikos suėmimo vykdymo įstatymas;
      10. Lietuvos Respublikos organizuoto nusikalstamumo užkardymo įstatymas;
      11. Lietuvos Respublikos įstatymas „Dėl užsieniečių teisinės padėties“;
      12. 2008 m. birželio 23 d. Tarybos sprendimas 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (OL 2008 L 210, p. 1);
      13. 2008 m. birželio 23 d. Tarybos sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo veiksmų planas, patvirtintas Lietuvos Respublikos Vyriausybės 2005 m. balandžio 15 d. nutarimu Nr. 310;
      14. 2008 m. birželio 23 d. Tarybos sprendimas 2008/616/TVR dėl sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje įgyvendinimo (OL 2008 L 210, p.12);
      15. 1990 m. birželio 19d. Konvencija dėl Šengeno susitarimo, 1985 m. birželio 14 d. sudaryto tarp Beneliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių dėl laipsniško bendru sienų kontrolės panaikinimo, įgyvendinimo (toliau – Šengeno konvencija);
      16. Habitoskopinių duomenų registro nuostatai, patvirtinti 2013 m. gegužės 21 d. Lietuvos Respublikos vidaus reikalų ministro įsakymu Nr. 1V-440 „Dėl Arešto ar terminuoto laisvės atėmimo bausmę atlikusių asmenų atpažinimo žymių žinybinio registro reorganizavimo į Habitoskopinių duomenų registrą“;
      17. kiti teisės aktai, reglamentuojantys registrų tvarkymą.
5. **HDR PROGRAMINIAI IR INFRASTRUKTŪRINIAI SPRENDIMAI**
6. **Esama būsena**
   1. HDR įsteigtas 2013 m. gegužės 21 d. Lietuvos Respublikos vidaus reikalų ministro įsakymu Nr. 1V-440 „Dėl Arešto ar terminuoto laisvės atėmimo bausmę atlikusių asmenų atpažinimo žymių žinybinio registro reorganizavimo į Habitoskopinių duomenų registrą“. HDR sukurtas 2010 – 2013 m. Informatikos ir ryšių departamentui prie Lietuvos Respublikos vidaus reikalų ministerijos (toliau – IRD) įgyvendinus investicijų projektą „Arešto ar terminuoto laisvės atėmimo bausmę atlikusių asmenų atpažinimo žymių žinybinio registro pertvarkymas į Habitoskopinių duomenų registrą“.
   2. HDR yra žinybinis registras, Vidaus reikalų informacinės sistemos (toliau – VRIS) sudėtinė dalis. HDR asmens duomenys tvarkomi šiais tikslais:
      1. tirti nusikalstamas veikas ir užtikrinti jų prevenciją, organizuoti ir vykdyti asmenų paiešką, neatpažintų lavonų, nežinomų bejėgių asmenų tapatybės nustatymą pagal asmens atpažinimo žymes;
      2. nustatyti asmens tapatybę siekiant užtikrinti užsieniečių, kurie kompetentingų kontrolės institucijų buvo sulaikyti dėl neteisėto valstybės sienos kirtimo jūra, sausuma ar oru iš trečiosios šalies ir kurie nebuvo grąžinti atgal į tą šalį, judėjimo kontrolę.
   3. HDR duomenys tvarkomi vienoje duomenų bazėje.
   4. HDR valdytojas – Lietuvos Respublikos vidaus reikalų ministerija.
   5. HDR tvarkytojai: IRD, Lietuvos kriminalinės policijos biuras, Policijos departamentas prie Lietuvos Respublikos vidaus reikalų ministerijos (toliau – PD), teritorinės policijos įstaigos, Lietuvos policijos kriminalistinių tyrimų centras, Valstybės sienos apsaugos tarnyba prie Lietuvos Respublikos vidaus reikalų ministerijos ir jos struktūriniai padaliniai, vykdantys vykstančių per valstybės sieną asmenų kontrolę (toliau – VSAT), Lietuvos Respublikos valstybės saugumo departamentas, Muitinės kriminalinė tarnyba, Finansinių nusikaltimų tyrimo tarnyba prie Lietuvos Respublikos vidaus reikalų ministerijos (toliau – FNTT).
   6. HDR duomenų teikėjai:
      1. Kalėjimų departamentui prie Lietuvos Respublikos teisingumo ministerijos pavaldžios įstaigos – laisvės atėmimo bausmę vykdančios pataisos įstaigos, areštinės ir kardomąjį kalinimą vykdančios įstaigos (toliau – laisvės atėmimo vietos);
      2. užsienio valstybių teisėsaugos institucijos bei tarptautinės teisėsaugos organizacijos, teikiančios duomenis vadovaujantis 2008 m. birželio 23 d. Tarybos sprendimu 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (toliau – užsienio valstybių teisėsaugos institucijos bei tarptautinės teisėsaugos organizacijos).
   7. HDR kaupiami teistų asmenų, Lietuvos Respublikoje atlikusių teismo nuosprendžiu paskirtą arešto ar terminuoto laisvės atėmimo bausmę, laikinai sulaikytų asmenų, įtariamų padarius nusikalstamą veiką, ieškomų asmenų, rastų neatpažintų lavonų ar nežinomų bejėgių asmenų, ir kitų kategorijų asmenų atpažinimo žymių duomenys.
   8. HDR yra VRIS sudėtinė dalis – vieninga sistema asmens atpažinimo žymių (pagrindinės ir išsamios žymės) duomenims kaupti vienoje duomenų bazėje VRIS centriniame duomenų banke ir teikti asmenų atpažinimo žymių duomenis ikiteisminio tyrimo įstaigoms, prokuratūrai, teismams, kitoms įgaliotoms valstybės institucijoms, Europos Sąjungos teisės aktų bei Lietuvos Respublikos tarptautinių sutarčių, įstatymų ir kitų teisės aktų nustatyta tvarka užsienio valstybių teisėsaugos institucijoms bei tarptautinėms teisėsaugos organizacijoms nusikalstamų veikų atskleidimo, tyrimo ir prevencijos, viešosios tvarkos ir visuomenės saugumo užtikrinimo tikslais. HDR kaupiamos šių asmenų atpažinimo žymės: asmenų, kuriems taikomos prevencinio poveikio priemonės pagal LR organizuoto nusikalstamumo užkardymo įstatymą; asmenų, kuriems taikomas konkretus ar atsargus patikrinimas pagal Šengeno konvenciją; asmenų, įstatymų ar kitų teisės aktų nustatyta tvarka įrašytų į policijos įskaitas; asmenų, kuriems įteiktas pranešimas apie įtarimą padarius nusikalstamą veiką; asmenų, kuriems paskirtas suėmimas (kardomasis kalinimas) ir kurie laikomi tardymo izoliatoriuose (kardomojo kalinimo vietose) pagal LR suėmimo vykdymo įstatymą; laikinai sulaikytų asmenų, įtariamų padarius nusikalstamą veiką; teistų asmenų, Lietuvos Respublikoje atlikusių teismo nuosprendžiu paskirtą arešto ar terminuoto laisvės atėmimo bausmę; ieškomų asmenų; rastų nežinomų bejėgių asmenų; rastų neatpažintų lavonų, taip pat užsieniečių, kurie kompetentingų kontrolės institucijų buvo sulaikyti dėl neteisėto valstybės sienos kirtimo jūra, sausuma, ar oru iš trečiosios šalies ir kurie nebuvo gražinti atgal į tą šalį bei įvykio vietose, tyrimo dokumentuose užfiksuoti nenustatytų asmenų atvaizdai.
   9. HDR realizuota sąveika su šiais VRIS posistemėmis ir susijusiais registrais ir informacinėmis sistemomis: Lietuvos Respublikos gyventojų registru, Lietuvos Respublikos adresų registru, Užsieniečių registru, Ieškomų asmenų, neatpažintų lavonų ir nežinomų bejėgių asmenų žinybinio registru, Prevencinių poveikio priemonių taikymo registru, Policijos registruojamų įvykių registru, Nusikalstamų veikų žinybiniu registru, Įtariamųjų, kaltinamųjų ir nuteistųjų registru, DNR duomenų registru, Daktiloskopinių duomenų registru. Automatiniu būdu duomenys gaunami iš Kalėjimų departamento informacinės sistema (KADIS).
   10. HDR programinė įranga realizuota trijų lygių kliento (naršyklės)-serverio-duomenų bazės architektūros pagrindu. HDR architektūra pavaizduota 1 paveiksle.



1 Pav. HDR architektūra

* 1. HDR naudotojai administruojami VRIS centrinio duomenų banko naudotojų administravimo posistemėje (ADMIN III). HDR naudotojų yra apie 7500.
  2. HDR naudotojų veiksmai audituojami VRIS auditavimo posistemėje (AUDIT III).
  3. HDR klasifikatoriai yra tvarkomi VRIS klasifikatorių posistemėje (VRIS KP).
  4. HDR naudojamos technologijos:
     1. HDR sukurtas naudojant Oracle Java EE;
     2. HDR naudotojo sąsaja sukurta naudojant šias technologijas: HTML, JavaScript, JQuery, ZK framework, HTTPS;
     3. duomenų bazės technologijos: JPA, JDBC, Hibernate;
     4. veiklos logika realizuota: Spring Framework;
     5. Integracinės sąsajos realizuotos panaudojant žiniatinklio paslaugas (Web services);
  5. HDR naudojama įranga:
     1. taikomųjų programų tarnybinės stoties operacinė sistema Red Hat Enterprise Advanced Platform ir atvirojo kodo programinė įranga Apache Tomcat, BEA JRockit JVM;
     2. duomenų bazės tarnybinė stotis IBM System;
     3. duomenų bazių valdymo sistema (toliau – DBVS): Oracle Database 10g Enterprise Edition 10 g with Partitioning;
     4. HDR ataskaitoms rengti naudojama Oracle Business Intelligence Publisher programinė įranga ir Oracle Named User Plus licencijos;
     5. HDR naudotojų darbo vietose naudojami asmeniniai kompiuteriai su Microsoft Windows 7/8/10, Microsoft Office, Microsoft Internet Explorer, Mozilla Firefox, Google Chrome naršyklės.
  6. HDR įregistruotų objektų skaičius: 184 000 asmenų, 426 000 asmenų žymių kortelių.

1. **REIKALAVIMAI HDR PROGRAMINĖS ĮRANGOS IR JO INTEGRACINIŲ SĄSAJŲ TOBULINIMUI**

|  |  |
| --- | --- |
| **Nr.** | **Reikalavimas** |
| ***8.1. Bendrieji paslaugų vykdymo reikalavimai*** | |
|  | Paslaugų teikėjas per 3 darbo dienas nuo sutarties įsigaliojimo dienos turi parengti ir su Perkančiąja organizacija suderinti detalų paslaugų suteikimo grafiką. |
|  | Paslaugų teikėjas per 10 (dešimt) darbo dienų nuo sutarties pasirašymo turi parengti paslaugų vykdymo reglamentą, apimantį paslaugų teikimo valdymą, rizikų valdymą, kokybės valdymą ir komunikavimo planą. |
|  | Paslaugų vykdymo metu turi būti realizuojamas pilnas programinės įrangos gamybos ir diegimo ciklas (analizė, gamyba, testavimas, diegimas, dokumentacijos atnaujinimas ir pan.). |
|  | Paslaugų teikėjas turi išbandyti modernizuotą programinę įrangą vidiniuose bandymuose ir pateikti Perkančiajai organizacijai šių bandymų rezultatų ataskaitas pagal grafiką, suderintą su Perkančiąja organizacija. |
|  | Paslaugų teikėjas negali reikalauti iš Perkančiosios organizacijos papildomai įsigyti sisteminės programinės įrangos ar jos licencijų kitaip, nei nurodyta pirkimo objekte. |
|  | Esant poreikiui atlikti infrastruktūrinės įrangos konfigūracijas, jos turi būti atliktos iš Perkančiosios organizacijos nereikalaujant papildomų lėšų. |
|  | PĮ pakeitimai neturi sudaryti sąlygų nekorektiškam sistemos veikimui. Programinės įrangos modernizavimas turi būti atliktas taip, kad nesudarytų sąlygų integruotų sistemų nekorektiškam veikimui. |
|  | PĮ keitimai turi būti atlikti išlaikant ir gerinant ankstesnį funkcionalumą bei atsižvelgiant į naudotojų našumo poreikius. |
|  | PĮ pakeitimai neturi neigiamai paveikti HDR veikimo stabilumo (turi būti išlaikomas esamas arba gerinamas). |
|  | PĮ modernizavimas neturi turėti neigiamo poveikio vartosenai. Naujos bei atnaujintos PĮ funkcijos neturi turėti neigiamos įtakos informacinių sistemų ar registrų veikimui (angl. operability) ir suprantamumui (angl. Understandability). Turi būti užtikrinta, kad vartotojo pastangos, reikalingos programos operacijų atlikimui, būtų minimalios ir ne sudėtingesnės už dabartines. |
|  | Naudotojų sąsajos turi atitikti šiuolaikinius ergonomikos reikalavimus, nurodytus ISO 9241-110:2006 standarte, ir užtikrinti patogų patekimą prie pagrindinių funkcijų ir operacijų. |
|  | Reikiamos funkcijos, 95 % atvejų, turi būti pasiekiamos ne daugiau 5 pelės/klaviatūros paspaudimais. |
|  | HDR Programinės įrangos lango užkrovimas 95 % atvejų, turi trukti ne ilgiau kaip 5 s, turi būti veiksmo uždelsimo informavimas. Maksimalios veiksmo atlikimo trukmės viršijimas laikomas neatitikimu našumo reikalavimams ir HDR sutrikimu, išskyrus atvejus, kai Paslaugų teikėjas įrodo, kad HDR PĮ netenkino našumo reikalavimų dėl elektroninių ryšių ar kompiuterinio tinklo įrangos, HDR techninės ar programinės įrangos aptarnavimo darbų. |
|  | HDR turi būti modifikuojama taip, kad HDR veiktų su visa Perkančiosios organizacijos turima technine įranga. |
|  | Sutarties vykdymo metu sukurta ir įdiegta programinė įranga, jos išeities tekstai ir autorinės teisės turės būti perduotos Perkančiosios organizacijos nuosavybėn turtinėmis teisėmis. |
|  | Sukurti papildomi funkcionalumai turi būti suderinami su ADMIN III, AUDIT III, Klasifikatorių sistema. |
| ***8.2. Reikalavimai HDR ir ĮKNR sąsajos tobulinimui*** | |
|  | Iš ĮKNR į HDR turi būti teikiami duomenys:  - baudžiamosios bylos numeris;  - BK straipsnio, numatančio nusikalstamą veiką, už kurios padarymą asmuo nuteistas ir atliko arešto ar terminuoto laisvės atėmimo bausmę, numeris, dalis, punktas, papunktis;  - bausmės vykdymo pradžia;  - bausmės vykdymo pabaiga. |
| ***8.3. Reikalavimai HDR ir UR sąsajos tobulinimui*** | |
|  | HDR turi būti saugomi duomenys (ir nuotraukas) apie užsieniečius, kuriems kompetentingų kontrolės institucijų buvo priimtas sprendimas uždrausti atvykti į Lietuvos Respublikos teritoriją (integracija su Užsieniečių registro nepageidaujamų asmenų moduliu). |
| ***8.4. Reikalavimai HDR ir IAŽR sąsajos tobulinimui*** | |
|  | Realizuoti galimybę, kuriant/koreguojant HDR kortelę, automatiniu būdu perkelti iš IAŽR duomenis apie bejėgio asmens/neatpažinto lavono spėjamą amžių (amžių pagal išvaizdą). |
|  | Sukurti PĮ, kurios pagalba butu galima papildyti senas HDR korteles IAŽR duomenimis apie bejėgio asmens/neatpažinto lavono spėjamą amžių (amžių pagal išvaizdą). |
|  | Patobulinti HDR PĮ taip, kad pakoregavus IAŽR asmens duomenis HDR kortelėje būtų įrašyta reali data, t. y. duomenų įrašymo ar jų koregavimo data. |
|  | Realizuoti galimybę, kuriant/koreguojant HDR kortelę, automatiniu būdu perkelti iš IAŽR paieškos bylos numerį arba asmens tapatybės nustatymo bylos numerį, ikiteisminio tyrimo bylos numerį arba teismo bylos, kurioje priimtas procesinis sprendimas paskelbti paiešką, numerį. |
|  | Sukurti PĮ, kurios pagalba būtų galima papildyti senas HDR korteles IAŽR duomenimis: paieškos bylos numeris arba asmens tapatybės nustatymo bylos numeris, ikiteisminio tyrimo bylos numeris arba teismo bylos, kurioje priimtas procesinis sprendimas paskelbti paiešką, numeris. |
|  | „Ieškomų asmenų“ kategorija turi būti suskirstyta į atskiras grupes atitinkančias IAŽR paieškų indeksus (pvz. kategorija - ieškomas asmuo, grupė - dingęs be žinios). |
|  | Įvedant atpažinimo duomenis apie ieškomą asmenį, ieškomo asmens grupė turi būti užpildoma automatiškai iš IAŽR. |
| ***8.5. Reikalavimai HDR ir PRĮR(PASPR) sąsajos tobulinimui*** | |
|  | Patobulinti HDR PĮ taip, kad pakoregavus PRĮR asmens duomenis HDR kortelėje būtų įrašyta reali data, t. y. duomenų įrašymo ar jų koregavimo data. |
|  | Realizuoti galimybę, kuriant/koreguojant HDR kortelę, automatiniu būdu perkelti iš PRĮR(PASPR) asmens nuotraukas (jeigu jos į PASPR nebuvo atsiųstos iš GR). |
|  | Realizuoti galimybę, pagal PASPR pateiktą areštuoto asmens numerį ( nurodomo PRĮR ROIK lauke), naudotojams, turintiems atitinkamą teisę, atidaryti PASPR kortelę iš HDR. |
|  | Realizuoti galimybę, pagal HDR pateiktą ROIK, PASPR aplikacijoje atidaryti HDR kortelę. |
| ***8.6. Reikalavimai HDR ir KADIS sąsajos tobulinimui*** | |
|  | Teisės aktų nustatyta tvarka iš KADIS į HDR turi būti teikiami šie duomenys:  asmens kodas, jei jis suteiktas Lietuvos Respublikos gyventojų registro įstatymo nustatyta tvarka; arba lytis ir gimimo data, jeigu asmuo nėra registruotas Lietuvos Respublikos gyventojų registre;   * vardas (vardai); * pavardė (pavardės); * skaitmeninis veido atvaizdas ir veido skaitmeninio atvaizdo padarymo data; * pravardė (pravardės); * pagrindinės žymės: amžius pagal išvaizdą; ūgis; kūno sudėjimas; galva (dydis, forma); plaukai (spalva, šukuosena); veidas (veido forma, veido spalva, veido plaukai); kakta (aukštis, plotis, nuolinkis); antakiai (forma, spalva, plotis); akys (tipas, spalva); nosis (dydis, forma); burna (dydis, kampų padėtis); lūpos; smakras (dydis, forma); ausys (dydis, forma); eisenos aprašymas; odos spalva; auskarų įvėrimo vietos; operacijų, traumų (randai, siūlės, deformuotos kūno dalys) žymės (vieta, aprašymas); sveikatos būklė (ligos, sutrikimo pavadinimas); išskirtinės balso tembro, gestų ypatybės; * išsamios atpažinimo žymės: kraujo grupė; dantys (dantų požymiai, dantų būklė, dantų būklės schema); * bausmės vykdymo pradžia; * bausmės vykdymo pabaiga;   duomenų teikėjo duomenys.  KADIS ir HDR sąsaja turi būti patobulinta taip, kad būtų gaunami apgamų, operacijų, traumų žymės ir nuotraukos, dantų schemos užpildymo data. |
|  | Turi būti užkraunamos (kaip duomenų korekcija) automatiniu būdu iš KADIS į HDR pakartotinai pateiktos asmens atpažinimo duomenų kortelės. |
|  | Automatiniu būdu gautų asmens duomenų patikrinimas turi būti atliekamas ne tik LRGR, bet HDR. |
| ***8.7. Reikalavimai HDR ir PPPTR sąsajos tobulinimui*** | |
|  | Patobulinti HDR PĮ taip, kad pakoregavus PPPTR asmens duomenis HDR kortelėje būtų įrašyta reali data, t. y. duomenų įrašymo ar jų koregavimo data. |
| ***8.8. Reikalavimai duomenų patikros susijusiuose registruose ir sistemose funkcionalumo tobulinimui*** | |
|  | HDR peržiūrint duomenis iš susijusių registrų papildomai turi būti pateikiami duomenys iš IAŽR ir apie asmens nutrauktas paieškas. |
|  | HDR peržiūrint duomenis iš susijusių registrų turi būti pateikiami duomenys iš NVŽR (pagal atnaujintą NVŽR struktūrą po IBPS paleidimo). Pateikiamų duomenų sąrašas bus detalizuotas analizės metu. Patikros susijusiuose registruose sąraše turi rodyti NVŽR. |
|  | Papildyti ĮKNR duomenų atvaizdavimą teismo sprendimo duomenimis. Vietoj asmens duomenų turi būti papildomai atvaizduojami:  - teismo sprendimo data;  -paskirta bausmė (jeigu asmuo pripažintas kaltu) arba požymis dėl išteisinimo (jeigu išteisintas);  - bausmės vykdymo pradžia;  - bausmės vykdymo pabaiga. |
|  | Panaikinti duomenų atvaizdavimą iš PRĮR apie pareiškėjus. |
|  | Sukurti integracinę sąsają su IBPS taip, kad HDR būtų atvaizduojami IBPS duomenys (bylos\_nr, įtarimo pareiškimo data, BK straipsnis). Duomenų aibė bus patikslinta analizės metu. |
|  | Sukurti integracinę sąsają su ANR taip, kad HDR būtų atvaizduojami ANR duomenys (ROIK, įvykio data, kodeksas, straipsnis). Duomenų aibė bus patikslinta analizės metu. |
|  | Sukurti integracinę sąsają su SIS taip, kad HDR būtų atvaizduojami SIS duomenys (SIS perspėjimo id, perspėjimo paskelbimo data, perspėjimo kategorija, veiksmai suradus, perspėjimo iniciatorius). Duomenų aibė bus patikslinta analizės metu. |
| ***8.9. Reikalavimai HDR programinės įrangos tobulinimui*** | |
|  | Jeigu pasibaigia prevencinio poveikio priemonės galiojimas, HDR atitinkamos kortelės kategorijos nuoroda neturi būti raudona (nebeaktuali). |
|  | Jeigu nutraukiama asmens paieška, HDR atitinkamos kortelės kategorijos nuoroda neturi būti raudona (nebeaktuali). |
|  | HDR gali būti tik viena aktuali asmens s kortelė (užtikrinti, kad išsaugojant įrašytus atpažinimo duomenis programa nesukurtų dar vienos tos pačios versijos aktualios kortelės). |
|  | Realizuoti galimybę HDR asmens atpažinimo žymių kortelėje, užpildytoje KADIS, žymėti 1 ir 2 identifikavimo žymes (duomenys teikiami į SIS) |
|  | Patobulinti naudotojo sąsajos PĮ taip, kad HDR nebūtų galima įrašyti bet kokios kategorijos kortelės be habitoskopinių duomenų. |
|  | Realizuoti galimybę nepildyti privalomų duomenų apie asmens plaukų spalvą, esant visiškam galvos nuplikimui. |
|  | Realizuoti galimybę prie visų reikšmių „kita“ įrašyti aprašymą (kai reikšmės nėra klasifikatoriuje ir norima pateikti papildomą informaciją). |
|  | Realizuoti galimybę nurodyti plaukų spalvą ne tik natūraliems, bet ir dažytiems. |
|  | Realizuoti galimybę HDR asmens atpažinimo žymių kortelėje aprašant plaukų požymius, pažymėti kelias reikšmes. |
|  | Patobulinti PĮ taip, kad esant asmens abiejų akių skirtingoms spalvoms, būtų galimybė į HDR įrašyti abiejų akių spalvas. |
|  | Realizuoti galimybę HDR asmens atpažinimo žymių kortelėje įrašyti požymį – aklas dešine/kaire akimi. |
|  | Patobulinti PĮ taip, kad galima būtų asmens atpažinimo žymių kortelėje įrašyti reikšmes:   * be dantų (kai nėra nė vieno danties); * dantų protezas viršuje; * dantų protezas apačioje (šiuo metu programa leidžia įrašyti tik vieną reikšmę). |
|  | Patobulinti PĮ taip, kad reikšmę „šnekėsena“ – tylus balsas (nebylus ir kitas reikšmes), programa perkeltų į papildomo aprašymo lauką. |
|  | Patobulinti PĮ taip, kad asmens atpažinimo žymių kortelėje po asmens duomenų įrašymo (jei registruojama nauja kortelė) ar jų koregavimo programa visada atnaujintų DDR ir DNR duomenis ir nurodytų duomenų atnaujinimo datą. |
|  | HDR kortelėje turi būti nurodytas įstaigos pavadinimas (neturi leisti suvesti kortelės be įstaigos duomenų). |
|  | HDR kortelėje, gaunat duomenis iš kitų šaltinių, privalomai turi būti nurodyti įrašiusio ar juos koregavusio pareigūno įstaiga, taip pat nurodomos pareigos (laukas neprivalomas). |
|  | Patobulinti PĮ taip, kad teisto asmens ankstesnės kortelės duomenys „bausmės vykdymo laikotarpis“ nebūtų perkelti į kitos kategorijos aktualias korteles. |
|  | Jeigu ankstesnėje kortelėje asmens kategorija buvo „teistas asmuo“, tai naujoj kortelėj pasirenkant kategoriją neturi būti leidžiama šios kategorijos įvesti. Galimybė nurodyti šią kategoriją suteikiama tik automatiniam duomenų teikimo būdui iš KADIS ir IRD duomenų tvarkytojams. |
|  | Patobulinti PĮ taip, kad HDR sukurtoje asmens atpažinimo žymių kortelėje (versijax.1) programa įrašytų veiksmą – registravimas, vėlesnės šios kortelės versijos turi būti su veiksmu - redagavimas. |

|  |  |
| --- | --- |
|  | Realizuoti galimybę vienu metu naudotis asmens duomenų įrašymo į atpažinimo žymių kortelę metu „Naudotojo vadovo“ pagalba ir įrašyti duomenis į HDR. Naudotojo vadovas taip pat turi būti atvaizduojamas viso ekrano režimu, jame esančios pavyzdinės iliustracijos turi būti aukštesnės rezoliucijos. |

|  |  |
| --- | --- |
|  | Patobulinti PĮ taip, kad istorinių kortelių išraše būtų perkeltas atpažinimo žymės reikšmės „Kita“ aprašymas. |
|  | Patobulinti PĮ taip, kad suformuotame spausdinti atpažinimo žymių istorinių kortelių išraše būtų nuoroda į DNR analitę. |
|  | Patobulinti PĮ taip, kad suformuotame spausdinti asmens atpažinimo žymių kortelės išraše, jeigu buvo pasirinkta sąlyga spausdinti su veido nuotrauka, būtų įkeltos visos asmens veido nuotraukos. |
|  | Papildyti asmens atpažinimo žymių kortelės istorijos išrašą asmens duomenimis (vardas, pavardė, gimimo data, asmens kodas) |
|  | Realizuoti galimybę HDR visuose atpažinimo žymių grupėse pasirinkti reikšmę „Kita“ ir papildomame lauke jį apibūdinti. |
|  | Realizuoti galimybę asmens dublių apjungimui. |

|  |  |
| --- | --- |
|  | Tuo pačiu metu neturi būti leidžiama tvarkyti to paties HDR objekto skirtingiems naudotojams. |
|  | Realizuoti galimybę HDR pakeisti slaptažodį, pasibaigus galiojimo terminui seno slaptažodžio. |
|  | HDR aplikacijoje įkeliant asmens nuotrauką (-as) turi būti reikalaujama pažymėti vieną nuotrauką kaip „pagrindinė“. |
|  | Patobulinti PĮ taip, kad visos asmens nuotraukos būtų susietos su asmeniu, išlaikant nuorodą į konkrečią HDR kortelę. |
|  | HDR aplikacijoje pakeisti nuorodą sutrikimams registruoti (vietoj [*hdr-support@insoft.lt*](mailto:hdr-support@insoft.lt) įrašyti [*ittpagalba@vrm.lt*](mailto:ittpagalba@vrm.lt) ar tel. 57777 ir kitą ITT pagalbos informaciją). |

|  |  |
| --- | --- |
| ***8.10. Reikalavimai paieškos HDR tobulinimui*** | |
|  | Realizuoti galimybę vykdyti paiešką naudojant sąskambius. |
|  | Atliekant užklausą ir pasirinkus parametrą „Ieškomi asmenys“ turi būti galimybė nurodyti vieną arba daugiau ieškomų asmenų grupių. |
|  | Pagal paieškos HDR užklausą suformuotų pretendentų sąraše turi būti pateikiama nuotrauka pažymėta kaip „pagrindinė“. |
|  | HDR vartotojo sąsajos <paieška pagal nuotrauką> programinę įrangą turi būti pritaikyta naujam/patobulintam asmens veido atpažinimo algoritmui. |
|  | Atvaizdavimo režimu suformuoti kompozitinę HDR kortelę naudojant visų turimų asmens kortelių užpildytus atpažinimo duomenis. |
| ***8.11. Reikalavimai HDR ataskaitų tobulinimui*** | |
|  | Realizuoti galimybę HDR ataskaitoje „Užregistruotų kortelių žurnalas pagal pareigūną“ pasirinkti norimą pretendentą iš ADMIN III. |
|  | Patobulinti PĮ taip, kad HDR ataskaitoje „Užregistruotų kortelių žurnalas pagal kategorijas už laikotarpį“ į neatpažintų lavonų atpažinimo žymių kortelių sąrašą būtų įrašytos kortelės, prijungtos prie kitų kategorijų kortelių (nustačius asmens tapatybę). |
|  | Patobulinti PĮ taip, kad HDR ataskaitose „Nutrauktų tapatybės nustatymų žurnale pagal įstaigas“, ,,Nutrauktų tapatybės nustatymų žurnale pagal kategorijas“, „Nutrauktų tapatybės nustatymų žurnale pagal laikotarpį“, „Nutrauktų tapatybės nustatymų žurnale pagal pareigūnus“ ir „Universalus nutrauktų tapatybės nustatymų žurnalas“ būtų įrašytos tapatybės nustatymo bylos, nutrauktos pagal kitas priežastis: senaties terminą, ekspertizės išvadą, jog rastas skeletas yra daugiau kaip 20 metų senumo; mirus bejėgiam asmeniui. |
|  | Patobulinti PĮ taip, kad HDR ataskaitose „Universalus nutrauktų tapatybės nustatymų žurnalas“, „Universalus užregistruotų kortelių žurnalas“ ir kt. būtų galutinis įrašytų kortelių skaičius (suma). |
|  | Patobulinti PĮ taip, kad HDR ataskaitose, kuriose numatytas įrašytų duomenų palyginimas (augimas (+), mažėjimas (-)) būtų galima nurodyti palyginimo laikotarpius. |
|  | Patobulinti PĮ taip, kad HDR ataskaitose būtų suformuoti duomenys:   * užregistruotų asmens atpažinimo kortelių skaičius pagal Kalėjimų departamento įstaigas; * koreguotų asmens atpažinimo kortelių skaičius pagal Kalėjimų departamento įstaigas; * užregistruotų asmens atpažinimo kortelių žurnalas pagal kategoriją „teistas asmuo“ (dabar pateikiami duomenys įrašyti ar koreguoti IRD); * koreguotų asmens atpažinimo kortelių žurnalas pagal Kalėjimų departamento įstaigas. |
| ***8.12. Reikalavimai dokumentacijai ir programinės įrangos išeities tekstams*** | |
|  | Paslaugų teikimo eigoje turi būti parengta arba atnaujinta ir pateikta programinės įrangos dokumentacija. |
|  | Visa dokumentacija turi būti parengta laikantis bendrinės lietuvių kalbos taisyklių. |
|  | Diegimui į testinę aplinką turi būti pateikta programinės įrangos diegimo instrukcija, kuri turi būti (gali būti) atnaujinta prieš diegimą į gamybinę aplinką |
|  | Diegimui į testinę aplinką turi būti pateikta programinės įrangos konfigūravimo instrukcija, kuri turi (gali) būti atnaujinta prieš diegimą į gamybinę aplinką. |
|  | Testavimui turi būti pateiktas programinės įrangos priėmimo testavimo scenarijus. |
|  | Testavimo etape turi būti pateikta programinės įrangos naudotojo instrukcija, kuri turi būti atnaujinta prieš diegimą į gamybinę aplinką. |
|  | Dokumentų galutinės versijos turi būti pateiktos elektroniniu formatu (MS Word arba kitu su Perkančiąja organizacija suderintu redagavimui tinkamu formatu). Jų preliminarios (projektinės) versijos pateikiamos taip pat elektroniniu formatu. |
|  | Sukurtos/patobulintos programinės įrangos išeities tekstai turi būti pateikiami IRD elektroninėje laikmenoje tų įrankių, kuriais jie sukurti, formatu ir nešifruoti. |
|  | Paslaugų teikėjas privalės išeities tekstus perkelti į IRD pateiktą programų išeities tekstų versijų kontrolės sistemos aplinką (toliau – SVN). |
|  | Turi būti sukonfigūruotas (ir dokumentuotas) programinės įrangos diegimo į testinę ir gamybinę aplinką procesas ir priemonės taip, kad atsakingas IRD darbuotojas programinę įrangą, pagamintą (sukompiliuotą) iš SVN esančių išeities tekstų, galėtų įdiegti į testinę ir gamybinę aplinką, valdyti diegimo konfigūraciją. |
|  | Bet kokie programinės įrangos atnaujinimų diegimai į testinę ir gamybinę aplinkas turi būti galimi tik iš SVN esančių išeities tekstų. |
| ***8.13. Reikalavimai testavimui*** | |
|  | Prieš diegiant ir konfigūruojant gamybinėje aplinkoje, programinė įranga turi būti įdiegta į IRD testinę aplinką ir ištestuota priėmimo testais, kurių scenarijus Paslaugų teikėjas turi parengti ir suderinti iš anksto. Testavimo grafikas turi būti suderintas su IRD. |
|  | Testavimas turi apimti visą funkcinių reikalavimų dokumentacijoje specifikuotą sistemos funkcionalumą, visus taikymo atvejus. |
|  | Paslaugų teikėjas turi parengti (arba atnaujinti esamą) sukurtos ir patobulintos PĮ testavimo aplinką IRD pateiktos techninės įrangos pagrindu. |
|  | Testavimo aplinkos architektūros principai turi atitikti darbinę sistemos aplinkos architektūrą. Kadangi testavimo aplinkos techninės įrangos galingumas gali būti mažesnis nei darbinės aplinkos, tam, kad tinkamai testuoti greitaveiką, Paslaugų teikėjas turi atlikti abiejų aplinkų našumo ir apkrovos analizę. |
|  | Sukurtos ir modernizuotos programinės įrangos priėmimo testavimas turi būti atliktas 3 iteracijomis, kur kiekviena jų susideda iš pasiruošimo testavimui, testavimo ir klaidų bei neatitikimų taisymo. |
|  | Paslaugų teikėjas turi fiziškai dalyvauti priėmimo testavime, teikti konsultacijas, kaip turi būti atliekamas testuojamas veiksmas / funkcija / operacija pagal suderintus testavimo scenarijus, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas. |
|  | Realizuojant naują PĮ funkcionalumą ir funkcionalumo pakeitimus neturi keistis principinė HDR architektūra, išskyrus jei tai reikalinga PĮ našumo užtikrinimui. Jei tokie pakeitimai reikalingi, jie derinami su perkančiąja organizacija ir atliekami tiekėjo sąskaita |
|  | Į testinę aplinką bus diegiama tik iš SVN esančių išeities tekstų pagaminta programinė įranga. |
|  | Testavimo metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems IRD darbuotojams. |
| ***8.14. Reikalavimai įdiegimui gamybinėje aplinkoje*** | |
|  | Sukurta ir modernizuota programinė įranga turi būti įdiegta ir sukonfigūruota turimoje IRD gamybinėje aplinkoje, diegimas vykdomas iteracijomis. Po įdiegimo turi nesutrikti gamybinėje aplinkoje įdiegtos taikomosios programinės įrangos veikimas. Iteracijas turi sudaryti diegėjas apjungdamas į vieną iteraciją tarpusavyje susijusius reikalavimus. Iteracijos neturi realizuoti daug reikalavimų. |
|  | Bet kokie programinės įrangos diegimai į testinę ir gamybinę aplinką turi būti vykdomi IRD atsakingų darbuotojų tik kartu su Paslaugų teikėjas atsakingais darbuotojais. |
|  | Į gamybinę aplinką bus diegiama tik iš SVN esančių išeities tekstų pagaminta programinė įranga. |
| ***8.15. Galutinis priėmimas*** | |
|  | Galutinių rezultatų priėmimas bus atliktas tik pašalinus testavimo metu nustatytus trūkumus. |
|  | Sukurta ir patobulinta programinė įranga ir jos autorinės teisės turės būti perduotos perkančiosios organizacijos nuosavybėn turtinėmis teisėmis. |
|  | Galutinių rezultatų priėmimas-perdavimas bus įformintas priėmimo-perdavimo aktu. Tarpinių rezultatų priėmimas-perdavimas taip pat bus įforminami priėmimo-perdavimo aktu (-ais). Jų kiekį ir periodiškumą teikėjas turi suderinti su perkančiąja organizacija atskirai atsižvelgiant į finansavimo sąlygas. |
| ***8.16. Reikalavimai garantijai*** | |
|  | Teikėjas sukurtai ir patobulintai programinei įrangai turi suteikti garantinės priežiūros paslaugą nemokamai. |
|  | Garantinė priežiūros paslauga teikiama ne trumpiau nei 12 (dvylika) mėnesių nuo suteiktų paslaugų dalies priėmimo-perdavimo akto pasirašymo dienos. |
|  | Garantinės priežiūros paslaugos vykdymo laikotarpiu konsultacijos HDR modernizuotos programinės įrangos naudojimo klausimais turi būti teikiamos darbo dienomis nuo 8:00 iki 17:00 val. Lietuvos laiku. |
|  | Garantinės priežiūros paslauga turi būti teikiama pagal Teikėjo parengtą ir kartu su Perkančiąja organizacija suderintą bei patvirtintą garantinės priežiūros teikimo procedūrą. |
|  | Teikėjas paslaugoms privalo suteikti garantinės priežiūros paslaugą perkančiosios organizacijos darbo vietoje. |
|  | Garantinės priežiūros paslauga turi apimti:   * konsultavimo darbus – IRD darbuotojų konsultavimas darbo su HDR PĮ klausimais telefonu ir (arba) el. paštu, dalyvavimas klaidų aptarimuose; * neatitikimų šalinimo ir klaidų taisymo paslaugą; * sugadintų duomenų atstatymą, kai gedimo priežastis yra teikėjo modernizuotos HDR PĮ netinkamas veikimas. |
|  | Garantinės priežiūros paslaugos teikimo metu Teikėjas turi užtikrinti visų pastebėtų trūkumų tinkamą pašalinimą, programinė įranga privalo būti darbinga, patikima ir atstatoma po trikdžių. |
|  | Garantinės priežiūros paslaugos teikimo metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems IRD darbuotojams. |
|  | Turi būti parengtos prieinamos ir IRD tinkamos informavimo apie programinės įrangos klaidas ir netikslumus, jų registravimo ir taisymo veiksmų būseną priemonės:   * IRD ir teikėjo suderinti telefonai; * IRD ir teikėjo suderinti el. pašto adresai; * klaidų registravimo IS. |
|  | Garantinės priežiūros paslaugos teikimo metu IRD nurodymu ar teikėjui savarankiškai aptikus programinės įrangos trūkumus, turi būti atliekami šie veiksmai:   * klaidų ar netikslumų registravimas; * klaidų ar netikslumų taisymas, testavimas; * atnaujinimas, diegiant klaidų ir netikslumų pataisymus; * dokumentacijos tikslinimas. |
|  | Klaidos ir (ar) trikdžiai klasifikuojami:   * kritinė klaida – kai nustatyti trikdžiai ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas; * svarbi klaida – kai nustatyti trikdžiai ir (ar) problema, kurie kliudo vykdyti būtinas funkcijas, tačiau yra žinomas alternatyvus funkcijos vykdymas; * kita klaida – kai nustatyti trikdžiai ir (ar) problema, kurie sukelia sunkumus naudojantis sistema, bet neįtakoja PĮ funkcijų veikimo ir nedaro jokio kito poveikio sistemai. |
|  | Teikėjas privalo pradėti analizuoti bei šalinti trikdžius ir (ar) klaidas tokiu grafiku:   * kritinės klaidos atveju – ne vėliau kaip per 4 valandas; * svarbios klaidos atveju – ne vėliau kaip per 8 valandas; * kitais atvejais – ne vėliau kaip per 20 valandų. |
|  | Garantinio laikotarpio pabaigoje teikėjas Perkančiajai organizacijai turi perduoti atnaujintą techninę dokumentaciją, atnaujintas programinės įrangos diegimo instrukcijas, atnaujintų ar pakeistų taikomųjų programų tekstus, programinius komponentus. |

|  |  |
| --- | --- |
| ***8.17. Reikalavimai papildomai programinės įrangos tobulinimo paslaugai*** | |
|  | Esant poreikiui tiekėjas turi suteikti papildomas HDR ir jo integracinių sąsajų tobulinimo paslaugas iki 370 valandų pagal atskirus Perkančiosios organizacijos užsakymus.  Papildomo funkcionalumo realizavimo ar keitimo atvejais turi būti realizuojamas pilnas HDR gamybos ir diegimo ciklas (gamyba, testavimas, diegimas, dokumentacijos atnaujinimas ir pan.).  Papildomos programinės įrangos tobulinimo paslaugos perkamos tik pagal Perkančiosios organizacijos poreikį, t. y. pagal Perkančiosios organizacijos tiekėjui pateiktą raštišką paslaugų užsakymą. Kiekviename užsakyme gali būti užsakoma viena ar daugiau paslaugų. Gavęs paslaugos užsakymą (jei tai nebuvo jau numatytos, specifikuotos ir pasiūlyme tiekėjo įvertintos paslaugos), tiekėjas turi atlikti vertinimą, kiek specialistų darbo valandų reikalinga užsakymui įvykdyti, atskirai nurodant kiekvienos užsakymo dalies valandų kiekius. Taip pat nurodyti užsakymo įvykdymo terminą kiekvienai užsakymo daliai atskirai. Užsakymo vertinimą tiekėjas turi atlikti ne vėliau kaip per 5 (penkias) darbo dienas ir pateikti Perkančiajai organizacijai. Perkančioji organizacija gali patvirtinti užsakymą, patvirtinti dalinai, nurodydama dalis, kurios bus vykdomos, ar nutraukti užsakymo vykdymą. Patvirtinti užsakymai ar užsakymo dalys pradedami vykdyti, laikantis tiekėjo vertinime nurodytų terminų. Visi užsakymo derinimo etapai vykdomi raštu arba elektroniniu būdu. |

|  |  |
| --- | --- |
| **PIRKĖJAS** | **PASLAUGŲ TEIKĖJAS** |
| **Informatikos ir ryšių departamentas prie Lietuvos Respublikos vidaus reikalų ministerijos** | **Ūkio subjektų grupė, sudaryta iš UAB „Insoft“ ir UAB „ATEA“, atstovaujama atsakingojo partnerio UAB „Insoft“** |
| Direktorius  A.V.    Evaldas Serbenta | Direktorius    A.V.  Mindaugas Mikulėnas |